ઉના યુવા આગેવાન અને સામાજિક કાર્યકર રસિક ચાવડા દ્વારા ગુજરાત ઇકોલોજી કમીશન ગાંધીનગર,વન અને પર્યાવરણ વિભાગ ગાંધીનગર સર્વ શિક્ષા અભિયાન ગાંધીનગર તથા દરિયાકાંઠાના જીલ્લા કલેકટર ને પત્ર લખીને જણાવ્યું હતું કે  દર વર્ષે ૨૬ જુલાઈ નાં રોજ સમગ્ર વિશ્વમાં આંતર રાષ્ટ્રીય મેન્ગ્રુવ દિવસ તરીકે ઉજવવામાં આવે છે મેન્ગ્રુવ (ચેર) ના વૃક્ષો અનેક રીતે ઉપયોગી દરિયાઇ વનસ્પતિ છે દરિયાઇ જીવસૃષ્ટિ પોતાના ઈંડા અને બચ્ચા નો ઉછેર આ મેન્ગ્રુવના વૃક્ષોમાં કરતા હોય છે દરિયાના મોજાની ગતિને નિયંત્રિત કરવાનું કામ પણ આ વૃક્ષોના જંગલો કરે છે દરિયાઇ પાણીનાં કારણે ફળદ્રુપ જમીનમાં આગળ વધતા ક્ષારના પ્રમાણને અટકાવે છે દરિયાઇ સુરક્ષા પાળા તરીકે આ વનસ્પતિ કામ કરે છે દરિયાકાંઠે વસતાં પશુપાલકો પોતાના પશુઓને આ વૃક્ષોના પાંદડાંને પશુઓને ચારા તરીકે પણ આપે છે દુષ્કાળ સમયે પશુપાલકો માટે આ વૃક્ષો આશીર્વાદ સમાન છે શિયાળ દરમિયાન દરિયાકાંઠે આવતા વિદેશી યાયાવર પક્ષીઓ પણ આ વૃક્ષોમાં આશય લેય છે એક વૈજ્ઞાનિક સંશોધન મુજબ મેન્ગ્રુવ વૃક્ષો પ્લાસ્ટિકનો નાશ કરવામાં પણ  ઉપયોગી છે  આમાં આ વનસ્પતિ અનેક રીતે દરિયાઇ જીવસૃષ્ટિ અને દરિયાકાંઠે વસતાં લોકો તથા જીવો માટે ખૂબ જ ઉપયોગી છે આથી આપ સાહેબશ્રી ને નમ્ર વિનંતી છે ૨૬ જૂલાઇ ના રોજ આંતરરાષ્ટ્રીય મેન્ગ્રુવ દિવસ ની ઉજવણી દરિયાકાંઠાના ની તમામ પ્રાથમિક અને માધ્યમિક શાળાઓમાં કરવામાં આવે તથા મેન્ગ્રુવ (ચેર) ની વનસ્પતિની ઉપયોગિતા અને મહત્વ અંગે દરિયાકાંઠાના વિધાર્થીઓને માહિતગાર કરવામાં આવે અને મેન્ગ્રુવ (ચેર)ના છોડનું દરિયાકાંઠાના વિસ્તારોમાં વાવેતર કરવામાં આવે જેથી આગામી દિવસોમાં આ વનસ્પતિનું જતન થઈ શકે દરિયાકાંઠે આવતા કુદરતી તોફાનો અને ગ્લોબલ વોર્મિંગ અસરોથી બચી શકાય.